# อิสยาห์ 8
อิสยาห์ 8  เป็นบทที่ 8 ของหนังสืออิสยาห์ในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ หนังสืออิสยาห์ประกอบด้วยเนื้อหาคำเผยพระวจนะซึ่งถือกันว่าเป็นผลงานของผู้เผยพระวจนะอิสยาห์ และเป็นหนังสือเล่มหนึ่งในหมวดหนังสือผู้เผยพระวจนะ

 ต้นฉบับ 
บทนี้เดิมเขียนด้วยภาษาฮีบรู บทแบ่งออกเป็น 22 วรรค ในฉบับแปลหลายฉบับ แต่ในต้นฉบับภาษาฮีบรูและฉบับแปลภาษาอังกฤษบางฉบับ อิสยาห์ 9:1 ปรากฏในฐานะวรรค 8:23

 พยานต้นฉบับ 
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับไคโร (Codex Cairensis; ค.ศ. 895) หนังสือผู้เผยพระวจนะฉบับปีเตอส์เบิร์ก (Petersburg Codex of the Prophets; ค.ศ. 916) ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008) 

ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี (ศตวรรษที่ 3 ก่อนคริสตกาลหรือหลังจากนั้น) ได้แก่:
1QIsaa: สมบูรณ์
 1QIsab: วรรคที่หลงเหลือ: 1, 8-12
 4QIsae (4Q59): วรรคที่หลงเหลือ: 2‑14
 4QIsaf (4Q60): วรรคที่หลงเหลือ: 1, 4‑11
 4QIsah (4Q62): วรรคที่หลงเหลือ: 11‑14

ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B; B; ศตวรรษที่ 4) ฉบับซีนาย (Codex Sinaiticus; S; BHK: S; ศตวรรษที่ 4) ฉบับอะเล็กซานเดรีย (Codex Alexandrinus; A; A; ศตวรรษที่ 5) และฉบับมาร์ชาล (Codex Marchalianus; Q; Q; ศตวรรษที่ 6)

 หมายสำคัญแห่งมาเฮร์-ชาลาล-หัช-บัส (8:1–4)
เนื่องจากหมายสำคัญแห่งอิมมานูเอล (อิสยาห์ 7:14-17) มุ่งหมายถึงเวลาที่ยังไม่เปิดเผยในอนาคต จึงมีอีกหมายสำคัญหนึ่งที่พระเจ้าประทานเพื่อมุ่งหมายถึงช่วงเวลาร่วมสมัย ในรูปของเด็กที่เกิดอย่างธรรมดาและมีชื่อที่จะเป็นเป็นประจักษ์พยาน (เทียบกับ) ถึงคำเผยพระวจนะทั้งในเรื่องเกี่ยวกับ 'ศัตรูที่ประตูเมือง' (วรรค 4; เทียบกับ) และในเรื่องเกี่ยวกับเหยื่อรายต่อไปของอัสซีเรีย ซึ่งก็คือยูดาห์ 

 วรรค 1 

แล้วพระยาห์เวห์ตรัสกับข้าพเจ้าว่า "จงเอากระดานแผ่นใหญ่มาแผ่นหนึ่ง และจงเขียนลงบนนั้นด้วยอักษรง่ายๆ ว่า 'มาเฮร์-ชาลาล-หัช-บัส' "  THSV11
"มาเฮร์-ชาลาล-หัช-บัส": มีความหมายว่า "ของที่ถูกริบอย่างรวดเร็ว"หมายเหตุ [a] ของอิสยาห์ 8:1 ใน NKJV

 วรรค 3 

 แล้วข้าพเจ้าเข้าไปหาผู้เผยพระวจนะหญิง นางก็ตั้งครรภ์และคลอดบุตรชายคนหนึ่ง และพระยาห์เวห์ตรัสกับข้าพเจ้าว่า "จงเรียกชื่อบุตรนั้นว่า 'มาเฮร์-ชาลาล-หัช-บัส' "  THSV11

 กระแสน้ำไหลเอื่อยของพระเจ้าและกระแสน้ำเชี่ยวกรากของอัสซีเรีย (8:5–8) 

 พระเจ้าทรงเป็นที่ลี้ภัยของเราหรือทรงนำการทำลายมาสู่เรา (8:9–15)

 วรรค 12 
"พวกเจ้าอย่าเรียกว่าการร่วมคิดกบฏ
ในทุกสิ่งที่ชนชาตินี้เรียกว่า การร่วมคิดกบฏ
และพวกเจ้าอย่ากลัวในสิ่งที่เขาทั้งหลายกลัวและอย่าหวาดหวั่น"  THSV11

 วรรค 13 
แต่พระยาห์เวห์จอมทัพนั้นแหละ ที่พวกท่านต้องถือว่าศักดิ์สิทธิ์ พระองค์ทรงเป็นผู้ที่ท่านต้องกลัว และทรงเป็นผู้ที่ท่านต้องหวาดหวั่น  THSV11

 วรรค 14 
แล้วพระองค์จะเป็นสถานศักดิ์สิทธิ์ แต่ก็จะเป็นหินสะดุด
และเป็นศิลาที่ทำให้เชื้อสายทั้งสองของอิสราเอลหกล้ม 
ทั้งเป็นกับดักและเป็นบ่วงแร้วสำหรับชาวเยรูซาเล็ม  THSV11
การอ้างอิงข้าม: อิสยาห์ 28:16
อ้างถึงในโรม 9:33; 1 เปโตร 2:7–8
กล่าวเป็นนัยถึงในลูกา 20:18a

 วรรค 15 
"และคนจำนวนมากจะหกล้มเพราะหินนั้น
จะล้มคะมำและแตกหัก
พวกเขาจะติดบ่วงและถูกจับไป"  THSV11
กล่าวเป็นนัยถึงในลูกา 20:18a; 1 เปโตร 2:8.

 แสงถูกนำออกไป (8:16–22)

 วรรค 16 
จงเก็บคำพยานไว้
และจงผนึกตราธรรมบัญญัติไว้ในพวกสาวกของข้าพเจ้า  THSV11

 วรรค 23 
แต่เมืองนั้นที่อยู่ในสภาพโศกเศร้าจะไม่ทุกข์ระทมอีกIsaiah 8:23 - JPS Tanakh (Jewish Publication Society of America)  THSV11